לביא תדהר

לביא תדהר (נולד ב-16 בנובמבר 1976) הוא סופר ישראלי המתגורר כיום בלונדון, וכותב בעברית ובאנגלית, וכן בביסלמה (השפה המדוברת באיי ואנואטו). הוא נחשב כיום לסופר המדע בדיוני ופנטסיה הישראלי המצליח ביותר בחו"ל, זוכה פרס הפנטזיה העולמי ואחרים. בין יצירותיו גם ספרי ילדים, עיון (מלחמה ואמנות עם שמעון אדף) קומיקס וספרות יפה, מתוכם טרילוגיית מרור השאפתנית הכוללת את מרור, אדמה וגולגותא (כך במקור) שיצאו באנגליה בין 2025-2022. מרור נבחר לספר הפשע/מותחן הטוב ביותר בגרמניה ב-2024.

ספריו של תדהר מתפרסמים ברחבי העולם, כולל ביפן, סין, ברחבי אירופה ובארצות הברית, אך מעטים בלבד התפרסמו בישראל. הוא כתב טור קבוע עבור הוושינגטון פוסט עם סילביה מורנו-גרסיה ויוצר סרטים מצוירים עם ניר יניב תחת השם פוזיטרוניש.

 קורות חיים 
תדהר נולד ב-1976 בקיבוץ בצפון. מאז גיל 15 החל לטייל בעולם. חי באנגליה ובדרום אפריקה למשך פרקי זמן ממושכים. כמו כן חי בואנואטו ובלאוס. כיום (2014) מתגורר בלונדון.
חוויותיו מטיוליו הרבים בעולם באות לידי ביטוי בכמה מיצירותיו.

הוא זוכה פרס הפנטזיה העולמי לספר הטוב של 2012, על ספרו אוסמה, וכן זוכה פרס הפנטזיה הבריטי לנובלה ל-2012, עבור גוראל והאל בעל הכרס. ב-2015 זכה בפרס הג'רווד על ספרו איש שוכב וחולם, וב-2017 זכה בפרס על שם ג'ון וו. קמפבל לספר המדע הבדיוני הטוב של השנה עבור התחנה המרכזית.

סיפוריו הקצרים הופיעו באתר Sci Fiction, אתר הסיפורים היוקרתי של ערוץ המדע הבדיוני האמריקאי, ובמקומות רבים נוספים, ותורגמו לשפות שונות, בהן סינית, ספרדית, צרפתית, פורטוגזית, יוונית ופולנית.

בעברית, רבים מסיפוריו הופיעו בכתב העת חלומות באספמיה, פנטסיה 2000 וספקולציה, ובאנתולוגיה תל אביב נואר בעריכת אתגר קרת ואסף גברון. בין יצירותיו הבולטות נמצא מחזור סיפורי התחנה המרכזית המתרחשים באזור התחנה המרכזית הישנה של תל אביב בעתיד הרחוק. ספרו התחנה המרכזית (2016) היה מועמד לפרס ארתור ס. קלארק ופרס לוקוס, והופיע בתרגום במעל ל-13 שפות, כולל סינית, רוסית, אוקראינית, צרפתית ואחרות.

ספרו The Escapement (2021) היה מועמד לפרס על שם פיליפ ק. דיק.

יצירותיו

בעברית:
 שאריות מאלוהים: ספר עזר למשיח, הוצאת תג, 1998.
 רצח בדיוני (עם ניר יניב), 2009.
 ימי תל אביב האחרונים (עם ניר יניב. תרגום: איתמר פארן), הוצאת אודיסיאה, 2010.
 התחנה המרכזית, הוצאת יניב, 2017.
 איש שוכב וחולם, הוצאת כתר, 2018.

באנגלית:
 Osama,  2011.
 The Violent Century,  2013.
 A Man Lies Dreaming,  2014.
 Central Station,  2016.
 Unholy Land,  2018.
 By Force Alone,  2020.
 The Hood,  2021.
 The Escapement,  2021.
 Neom,  2022.
 The Circumference of the World,  2023.

ספרות:

 Maror, 2022
 Adama, 2023
 Golgotha, 2025

 Six Lives, 2024

סדרת הבוקמן:
 The Bookman,  2010.
 Camera Obscura,  2011.
 The Great Game,  2012.

לילדים:

 Candy,  2018.
 The Children's Book of the Future (with Richard Watson),  2024.

נובלות:
 An Occupation of Angels,  2005.
 Cloud Permutations,  2010.
 Gorel & The Pot-Bellied God,  2011.
 Jesus & The Eightfold Path,  2011.
 The Vanishing Kind,  2016.

מועמדויות ופרסים
 2003 - זוכה פרס ברדבורי-קלארק מטעם סוכנות החלל האירופאית על הסיפור "עכבישי זמן, רשתות מרחב".
 2006 - מועמדות לפרס גפן לסיפור קצר, עבור "פותר תעלומות בחסד".
 2011 - מועמדות לפרס גפן על הספר רצח בדיוני (עם ניר יניב).
 2012 - זוכה פרס הפטנסיה הבריטי לנובלה עבור גוראל והאל בעל הכרס.
 2012 - זוכה פרס הפנטזיה העולמי על הספר אוסמה.
 2015 - זוכה פרס הג'רווד עבור ספרו האיש החולם.
 2015 - מועמדות לפרס הפטנטסיה הבריטי עבור האיש החולם.
 2016 - מועמדות לפרס רומא (איטליה) עבור האיש החולם.
 2016 - מועמדות לפרס סיאון (יפן) עבור המאה האלימה.
 2017 - מועמדות לפרס ארתור ס. קלארק עבור התחנה המרכזית.
 2017 - מועמדות לפרס לוקוס עבור התחנה המרכזית.
 2017 - זוכה פרס הקאמפבל עבור התחנה המרכזית.

קישורים חיצוניים



 אתר הבית של לביא תדהר
 אתר בעברית על יצירותיו

 סיפוריו של לביא תדהר באתר האגודה הישראלית למדע בדיוני ולפנטזיה



הערות שוליים

קטגוריה:סופרים ישראלים
קטגוריה:סופרי מדע בדיוני בריטים
קטגוריה:סופרי מדע בדיוני ישראלים
קטגוריה:סופרים יהודים בריטים
קטגוריה:דליה (קיבוץ): אישים
קטגוריה:ישראלים שהיגרו לממלכה המאוחדת
קטגוריה:ישראלים שנולדו ב-1976